ان الحمد لله نحمده ونستعينه ونستغفره ونستهديه ونتوب اليه ونعوذ بالله من شرور انفسنا ومن سيئات اعمالنا انه من يهده الله فلا مضل له ومن يضلل فلا هادي له واشهد ان لا اله الا الله وحده لا شريك له
واشهد ان محمدا عبده ورسوله وصفيه وخليله وخيرته من خلقه وخير ما في ملكه صلى الله وسلم وبارك وانعم عليه وعلى اله واصحابه اجمعين عباد الله في الحياة احداث ومواقف
فيها ما يحزن وفيها ما يسعد فيها الخير وفيها الشر وكذلك الناس والبشر فيهم الخير وفيهم الشرير وفيهم الطيب وفيهم الخبيث تجدون الناس فيكم معادن وخياركم في الجاهلية خياركم في الاسلام اذا فقهوا
اتعرفون وتدرون من هو اسوأ الناس واردأ الخلق تظنونه ظنا ولكن اسوء الخلق واردى البشر من اتصف بصفات الكفر والنفاق والظلم والدناءة وغيرها من قبيح الخصال وذميم الفعال وسيء الاخلاق ورديء الطباع
قفوا معي قليلا مع شخص رجلا كان او امرأة هو عدو للنعم خصيم للمواهب يحزن اذا رأى متفوقا يكاد الغم يقتله اذا رأى ناجحا يكاد يموت غيظا اذا رأى في ميادين الحياة موفقا
تسوءه الحسنات وتسره السيئات. يفرح للنكبات ما تظنونه انها بعض انفلونزا النفوس في الخطبة الرابعة من انفلونزا النفوس رقم اربعة انفلونزا النفوس رقم واحد كانت عن الطمع والجشع وحب الدنيا
انفلونزا النفوس اتنين كانت عن الظلم والعدوان وانفلونزا النفوس رقم ثلاثة تحدثنا فيها عن بعض ما في النفوس من الكبر ومن العجب والغرور. وانفلونزا النفوس اربعة وهي ستمتد الى انفلونزا
النفوس ستة انفلونزا النفوس اربعة الحسد والحقد الحسد القاتل وقد قال عمر بن الخطاب رضي الله عنه قديما قاتل الله الحسد ما اعدله. بدأ بصاحبه فقد ولذلك قيل الحاسد ظالم ولكنه في الحقيقة مظلوم. لانه في هم يدوم
وفيه وفي هموم وغموم هو عدو النعم قولوا لمن ظل لي حاسدا. اتدري على من اسأت الادب اسأت على الله في حكمه اذا انت لم ترضى لي ما وهب فاخزاك ربي
بان سد عليك ابواب الطلب الحاسد يتضجر ويغتم اذا رأى الناجحين من حوله. لا يحب التفوق والنجاح يريد ان يكون الناس مثله فاشلا خاملا عاطلا. ان تمسسكم حسنة تسؤهم. وان تصبكم
يفرح بها شيء عجيب. شخص يفرح لنكبات الناس بل يسره ذلك هل رأيتم اسوأ من من حاسد القرآن دقيق في الفاظه وفي مصطلحاته وفي تعبيره وفي تصويره للقضايا. سمى اسد شرا
ومن شر حاسد اذا حسد ومن شر حاسد اذا حسد شر محض صاحبه امتلأ قلبه بالكراهية والبغض لجنس البشر وللناس ولذلك لو اردنا ان نذم الحسد نذمه بانه من صفات ابليس. ما الذي منع ابليس
من ان يسجد لادم عليه السلام حسده مع كبر وتعال قال انا خير منه. خلقته منا خلقتني من نار وخلقته من وجاءت الجريمة الثانية اول جرم عصي الله به في السماء كان بحسد ابليس واول جرم وقع في
الارض كجريمة قتل كان بحسد قابيل اخاه هابيل. واتل عليهم نبأ ابني ادم حقي اذ قربا قربانا فتقبل من احدهما ولم يتقبل من الاخر قال لاقتلنك قال انما تقبل الله من المتقين. حسده. لان الله تقبل منه. ولذلك كانه يتضجر. يقول جل وعلا ام
يقصدون الناس على ما اتاهم الله من فضله فقد اتينا ال إبراهيم الكتاب والحكم واتيناهم ملكا عظيما وقالوا متدخلين في قسمة الله جل وعلا وقالوا لولا نزل هذا القرآن على رجل من القريتين عظيم اهم
يخصمون رحمة ربك انه تدخل في القضاء ومصادمة جريئة وواضحة للقدر ولكن كما قلت لك ما اعدله بدأ بصاحبه فقتله واصبر على كيد الحسود. فان صبرك قاتله. النار تأكل بعضها ان لم تجد ما تأكله. الحاسد
في النهاية سيموت غما وكمدا والما وحسرة وغيظا سيموت كلما تفوق المتفوقون فهو عدو المواهب اللدود. الحسود عدو المواهب يكفي ان نقول ان الحسد من ذمه وصف به ابليس وقتل به
قابيل هابيل واتصف به اهل الكتاب ود كثير من اهل الكتاب لو يردونكم من بعد ايمانكم كفارا حسدا من عند انفسهم لذلك كان ابن عباس رضي الله عنهما يقول خلق الله الحسد عشرة اجزاء قسم واحدا بين
البشري وجعل تسعة اعشاره في اليهود. فهم من اكثر الناس حسدا حسدا من عند انفسهم. وقد تبينت لهم نبوة النبي عليه الصلاة والسلام. وقالوا علمنا انه نبي. قالوا وما تفعلون؟ قالوا عداوته ابد الدهر
حسدا من عند انفسهم فلم يتشب فلم يتصف بالحسد الا اراذل البشر وسيء الطباع من الخليقة وانه لا يتصف بالحسد سوي وان كان الحسد يكون بين الذين يعيشون في مكان واحد
ويتنافسون على مقصود واحد ولكنه كما قال الحسن البصري ما من جسد الا وفيه حسد ولكن الكريم يخفيه واللئيم يبديه وقد حسد اخوة يوسف عليه السلام اخاه والتآمر على قتله
وادخلوا الغم على ابيهم. وباعوا حرا واكلوا ثمنه وما زالوا يقولون ان يسرق فقد سرق اخ له من قبل. فاسرها يوسف في نفسه وهم لا يعلمون ان هذا يوسف انه الحسد القاتل
والمجتمعات البشرية تموج اليوم بالحساد اعداء النعم وخصماء المواهب ما هي اسبابه ودوافعه وبواعثه اول دافع من دوافع الحسد ضعف الايمان ومصادمة القدر قال صلى الله عليه وسلم والحديث عند النسائي في السنن وصححه الالباني
لا يجتمع في قلب عبد الايمان والحسد لن تجد مؤمنا حاسدا بمعنى قد يأتيه الحسد في صورة خاطرة عابرة. ولكنه لم يتمكن منه. ولن يتحكم فيه ولن يستغرقه وقد يراد بالحديث لا يجتمع الايمان الكامل مع الحسد
لا يجتمع في قلب الايمان والحسد وقد قال صلى الله عليه وسلم والحديث في الترمذي دب اليكم داء الامم قبلكم قال الحسد والبغضاء وانها الحالقة. ولا اقول تحلق الشعر ولكنها تحلق الدين
فالحاسد عديم الدين ضعيف المروءة قليل الاخلاق نصيبه قل من القيم ومن السماحة ومن صفاء النفس ومن نقاء الضمير ومن حب الخير الناس الباعث الاول هو ضعف الايمان ومصادمة القدر
الباعث الثاني التزاحم على مقصود واحد اخوة يوسف حسدوا يوسف متزاحمين على مقصود واحد حب ابيهم. فلما رأوا يوسف قد نال الحظ اكبر والنصيب الاوفر حسدوه وهذا لم يأتي من يوسف
انما شيء اودعه الله في قلب ابيه تجاهه. يوسف ما اشترى ذمة ابيه وما دفع له مالا احبه والده فعاقبوا يوسف على ذلك التزاحم على مقصود واحد. لذلك يقول صلى الله عليه وسلم والحديث في صحيح مسلم
قال صلى الله عليه وسلم ايضا انما اخشى عليكم داء الامم قبلكم في صحيح مسلم قالوا وما اداء الامم؟ هذا الحديث من روائع السنة وفيه اعجاز قال تتنافسون ثم تتحاسدون
ثم تتدابرون ثم كتبا غضون ترتيب لمفردات تقع بالترتيب. يتنافس الناس في الاول في شيء الناجح يحسد الحسد يتحول الى سلوك عدواني بعد ان كان مجرد امر نفساني امر نفسي. زهقان انه فلان ده نجح وما نجح
والاتنين ممتحنين في مجال واحد وفي تخصص واحد نجح هما نجح اتضايق لانه ما نجح. واتضايق ثانية لانه ذاك نجح. لذلك عرف الكفوي رحمه الله حسد بقوله اختلاف القلب على كثرة الاموال والملاك والاملاك
زول اصلا انسان ما عنده شيء لا يحسد اصلا الحسد يقع في وجود شيء. زول الحبة دي ما عنده بيحسده في شنو ما في حاجة بتخلوا الزول يحسدوا زاته. عشان كده كل حاسد
هذا مؤشر على نجاحه لان الناس لا يحسدون عاطلا ولا خاملا ولا سيئا واحد سكران الناس يقول ليك حاسديني حاسدينك في شنو؟ في سكرك ذا كان حاسدني قال ما في حاجة بيحسدوك عليها
يحسدوك في شنو انت متفوق اذا كنت متفوقا فاعلم بان الحسد سيأتيك تتنافسون ثم تتحاسدون ثم لو ما في تنافس ما بيكون في حسد. والحسد ثم تتدابرون يبدأ بعد ذلك في البحث عن المسالب
وتوضيح نقاط الضعف لاجل ان ينتقص هذا العلو وهذا السمو الذي حصل لاقرانه ثم يحصل بعد ذلك تحصل البغضاء والعداوة. المدابرة معناه كل يعطي الاخر دبره. ما في شكل لكن بعد شوية المدابرة والجفاء يولد العداوة الصريحة. فتحصل حرب
ربما تنتهي كما في بعض الاحاديث الى القتل. الحسد يدفع الى القتل والانتقام. كيف قال صلى الله عليه وسلم دب اليكم داء الامم من قبلكم. الاشر التكبر والبطر زيادة تكبر
والحسد معاها الحسد من اسوأ الادواء التي تصيب الامم وقد يأتي الحسد نتيجة وجود طبقية بين الناس وجود الطبقية بين الناس لست دوغا يا امين غنى فاحش وساكنين جنب بعض وناس تلقاهم فقرانين فقري مدقع
لازم يكون في حسد ديل بجدعوا باقي الاكل بتاعه يخته في الزبالة. وباقي الاكل بتاعه ده يأكل ليه امه ويأكلوه قرية كاملة شوفوا الاسر والبطر الموجود عند الناس. ما بيراعوا النعم بتاعتهم بالمناسبة. تعال شوف مناسبات الناس
ما في بأس نأكل لكن اي حاجة عيشة ناقصة نص عيشة لمها وديها لناس اخرين بياكلوها عشان تشوف حياة الناس كيف ما تقول الناس عايشين في السودان. في ناس مترفين ترف
ذاته يحيرك الاسر والبطر والنتيجة والحسد قال ثم البغي والهرج البغي العدوان اخوة يوسف قال اقتلوا يوسف ممكن يخلي الزوج يقتله. الحسد يخلي الزوج يقتله قال لئن بسطت الي يدك لتقتلني ما انا بباسط ما انا بباسط يدي اليك لاقتلك
وطوعت له نفسه قتل اخيه من حسد النفس البشرية شائكة ومعقدة لذلك اسميتها انفلونزا النفوس وبالمناسبة الانفلونزا العادية سهلة العلاج وما هي قاتلة والان الناس كما اسلفت في الخطبة الاولى في المقدمة
الانفلونزا الموجودة الان هي ضجة. اكثر من انها حقائق علمية. والا الانفلونزا الموسمية التي تأتي في مواسم اسوأ منها في ناس خلوا الحج عشان الانفلونزا الحج ذاته قالوا ما ماشين
وفي دول منعوا ناس رسمي قالوا ما تمشوا الحج يا اخي تخيل اتنين مليون نسمة يجتمعوا في مكان واحد عدد المصابين بالانفلونزا بتاعة الخنازير في السنة دي في الحج ثلاثة وسبعين حالة
رقم لا يكاد يساوي شيء. ماتوا منهم خمسة الناس اللي ماتوا من الاتنين مليون ونص السنة دي الناس اللي مات منهم بالانفلونزا الخنازير خمسة بس كم تساوي هذه النسبة كما الذين يموتون بانفلونزا الانفلونزا الموسمية او بالزحام او بغيره
في ناس بيموتوا باشياء اخرى. زول بيجيب خبرهم ما في كأنهم ارادوا ان يحاربوا الحج والله متم نوره ولو كره الكافرون الحج ما وقف. وما حيقف لانه في ناس توجعوا لهم في موت
يقول لك يا دوب الحج بقى سمح في ناس بيموتوا امشوا يموتوا في الحج بالمناسبة يتكيفوا حسن خاتمة لو زاته يقول لك نحنا لاقين لينا موتة في الحج صلوا عليه في الحرم ويدفنوه في مكة ولا المدينة تلاقي
اسوأ من الانفلونزا بتاعت الخنازير والانفلونزا الموسمية اسوأ منها انفلونزا النفوس. النفوس البشرية عقدة الباعث الاول والدافع الاول ضعف الايمان والثاني التزاحم على مقصود واحد والثالث التشفي والانتقام في ناس
يدفعهم من حسد انه يريد ان ينتقم فقد يولد الحسد الانتقام من المحسود منه ولذلك الناس بتلقاهم في في امثالهم الشعبية وفي لغتهم الدارجة يقولون عين الحسود فيها عود صحيح
ان الحسود فيها عود ما ينفع وما ينجح وما يتوفق اصلا. يحرم الحاسد التوفيق. لماذا؟ لانه لن يعمل ولن ينجز فهو مهموم بانجازات غيره. فستجده يقف في مكانه يندب حظه. ويبكي على
واقعه ولا يتقدم واحد برضه تلقاه كاتب واحد كاتب كده كاتب ضربة اسد ولا نظرة حسد اي والله صحيح ضربة اسد شفتها؟ يطقك اسد ما يلاقيك زول حاسد ضربة اسد
تلقاها مكتوبة في العربات ضربة اسد ولا نظرة حسد التشفي والانتقام يدفع نحو الحسد عياذا بالله ونعوذ بالله من شر حاسد اذا حسد طيب ما هي صوره صور الحسد المجتمعية
هل في حسد ولا ما في؟ عشان ما في زول يقول يا اخي انت خطبتك دي في وادي والمجتمع في وادي. الناس ما في حسد. يحبوا بعض وعايشين كويسين واي
في زول بيتمنى لاخوه الخير وبيساعدوا. والناس ماشيين لقدام. وما في حسد. لا على مستوى القادة ولا على مستوى السياسيين ولا على مستوى الاسر ولا على مستوى الارحام بل ولا حتى على مستوى الاخوان الاشقاء. ما في حسد
انت يا شيخنا قاعد تتناول مواضيع وقضايا ما بتهم المجتمع. هل في حسد في المجتمع ولا ما في؟ بعض صوره الصورة الاولى من صور الحسد التصريح باللفظ بس جو قاعدين بيتونسوا يجيبوا سيرزول ناجح
واحد يقول لك يقول له فلان بنى بيت يقول لهم متين والله ليكون حرامي واحد يقول لهم فلان ده عينوه ما بستاهل الانتقاص الواضح والصريح يقولها فلان ده نجح يقولوا والله قرا معاي كان طيش الفصل
وانا كنت الاول لكن بس زي ما يقولوا الحياة ما ادتنا انا بقيت كده وهو بقى كده. يا اخي في النهاية ايش الفصل وفاتك في شنو؟ انت مالك والتعليقات دي
ما تشوفوا الشهادات دي انت مزورة لا تعليق من التعليقات التي تنم على الحسد اللي اداكم بالكوريك ادينا بالمعلقة شوف له حاجة سمحة عربية سمحة عمارة سمحة بيت سمح حاجة سمحة
يقول لي وانا اللي اداكم بالكوريه خلها الله. اللي اداكم بالكوريك يدينا بالمعلقة يا اخي ان الدوب الكوريك يديك بالقلاب شنو يعني في شنو الانتقاص الواضح والصريح في المجالس اتنين الامتعاض
اذا ذكر احد بتفوق ولو لم يبد شيئا ناس قاعدين ذكروا واحد بالخير هو اركان دا ما عاجبه بحزب غصة في حلقه يحس بمرارة والم هذا دليل حسد الامتعاض واحيانا قد يظهر ذلك على صفحات الوجه ان لم يظهر على فلتات اللسان
قد ما يتكلم لكنه يكون متضايق انه فلان ده شكروه الناس يا اخي مدحه الناس لمواهبه. اين مواهبك وعليك ان تفرح اذا تقدم اهل بلدك في مجالات مختلفة فان هذا سيرجع بالتأكيد رخاء
ورفاهية على بلدك كلها او على منطقتك ولد عمك نجح الاسرة كلها حتستفيد من الكلام ده. ما تتضايق فالامتعاض ايضا من للاسف الشديد من صور التحاسد المذموم الموجود. ثالثا من صور التحاسد وهذا اعتبره من اسوأ
تشويه السمعة والطعن المباشر في الضحية لاجل انه متفوق في ميدان من ميادين الحياة او في مضمار من ساحات النجاحات والتفوق والعلوم والمعارف فيطعن فيه بتشويه سمعته والطعن في عرضه
ومعظم الطاعنين في الاعراب الوالغين فيها الخائضين في سمعة الناس دافعهم الاول ان لم تكن كلها حسد اي زول تلقاه بيتكلم ليه في زول وبباريهم ويتتبعوا ويجيب عوراته ويتكلم عنه وبته فاكهة ومرته ما عارف لقوها شنو ويتكلم عن في الاعراف
بالذات لانها اخطر واكتر واكثر حساسية وهي التي تصيب الرجال في مقتل قصد المنافقون تدمير اعظم الناس رسول الله صلى الله عليه وسلم طعنوا في عرضه في عائشة. ولكن هذا ايضا يدمر شخصية ثانية
ابو بكر الصديق انا بته. شف الاختيار ده بالله. ناس مجرمين. اختاروا اختيار عجيب الرسول صلى الله عليه وسلم عنده زوجات كتار. لكن اختاروا زوجة ابوها نفسه سيتحطم لانه الطعن في العرض قاتل
وذلك بسبب الحسد تشويه السمعة والطعن المباشر في اعراض الناس بتتبع العورات والحديث عن عن ذلك انما هو من اسوأ صور الحسد الذي يتفشى بين الناس اسأل الله تعالى ان يعافينا واياكم من هذه الامراض والعلل وان يداوي مجتمعاتنا من هذه الادواء
الفتاكة القاتلة. انه ولي ذلك والقادر عليه. وصلى اللهم وسلم وبارك وانعم عليه وعلى اله واصحابه اجمعين الحمد لله والصلاة والسلام على رسول الله وعلى اله وصحبه ومن والاه. اول
باعث من البواعث قلنا لنذكر الناس ضعف الايمان ومصادمة القدر هذا اختيار الله وربك يخلق ما يشاء ويختار. الله يصطفي من الملائكة رسلا ومن الناس. اللي بيصطفوه ربنا ده انت بتقول ليه الله اصطفيته ليه؟ علينا
اتنين التزاحم على مقصود واحد. ثلاثة التشفي والانتقام صور التحاسد التصريح بالانتقاص والحديث المباشر ان فلان لا يستحق هذه النعمة وان الاولى منه غيره نمرة اثنين الامتعاض نمرة تلاتة تشويه السمعة
نمرة اربعة منع الخير الذي يريد ان يأتي للناس في ناس من كترات ما هم حاسدين ما قال له ودي الناس واحد يشاوره يا اخي انا داير اوزع الشدة للناس كلها زول الناس مرتاحة امسك قروشك عليك
يا اخي ما تخلي الزول يدي ما تمنع الرزق يمنع ان يصل الخير الى الناس حسدا ولا تظنوا ان هذا غير موجود قد تصل قد يصل الانسان بتعقيده الى درجة من السوء
انت لا تتخيلها حتى يروي الناس ربما في الاساطير الشعبية يصورون صورة هذا الرجل الحاسد تصويرا عجيبا يقولون اجول حاسد قام الملك نادوه قال لي يا اخي اسمع انا داير اكرمك واديك حاجة
تطلب اي حاجة تطلبها انا بديك ليها لكن جارك بديه الضعف يعني لو كنت داير عشرة بقرات بنديك عشر بقرات. وجارك عشرين داير مئة الف بيديك مئة الف وجارك مئتين
الراجل ده ما دائر الخير يصل لجاره قال له افقع عيني وفق عيني جاري انا قد لا يعين وحدة معناها جاره يبدلوا عينينه الاتنين الهيك يزول اسوأ من هذا الخلق يا اخي
يا اخي ده خير قول الدوك احمد خلي جارك يده برضو لكنه لا يريد جاره ان يعلو عليه هذه مشكلة ايصال الخير منع ايصال الخير للناس ثم نختم الخطبة بكيف نداوي الحسد
وكيف نقلله ونمنعه المعالجات اي واحد فينا قاعد فيه مقدار من الحسد طالما هو من من البشر لازم واصلا الحسد لا يقع بينك وبين من لا تعرفه واصل الحسد يقع في دائرة المعارف
يعني شنو الان في زول في امريكا غنيان غنى شديد لو قال لك في زول في امريكا اسمه جوزيف منو كده ما عارف عند مئة عمارة ما فارقة معك اصلا
ان شاء الله يكون عنده مليون ما لم يظهر عليك لا بفشرك لا بتبوبر عنيك ولا بيقارنوك انتبهوا الناس. عشان كده ما حيكون في حسد طيب الزول اللي عنده عشرة او مئة عمارة دا
ما عندك بينك وبينه علاقة لكن في بلد واحد. ممكن تحسده. لانه حيتكلم عنه ناس كتير وانت حتسمع كتير عنه. وكنت بتحب هذا المدح يكون لك انت وبالتالي ممكن تحسد. لكن سيكون الحسد اكبر اذا كان جارك تراه كل يوم وليلة. كل يوم مغير عربية وكل يوم راكب له حاجة جديدة
وكل يوم عازم لقوا ناس وداخلين والانوار شغالة والدبايح شغالة. وانت خشمك ملح ملح والله تحسد وحسد تحسده يا دوب تحسده وكان ولد عمك ممكن يقع الحسد اكثر ليه؟ لانه حتلقى البيئة بيسوى عليه فيها هي نفس البيئة بتاعتك. وبالتالي
الحسد يقع دائما في دائرة المعارف المشتركة. وهذا الذي عبرنا عنه بقولنا التزاحم على مقصود واحد يعني لا يتخيل طبيب مثلا يحسد جزارا زول جزار والله فاتيح عليه وفيه دكتور بيجي يشتري منه اللحمة الدكتور ممكن يحسد الجزار لانه ما مجاله لكن تلقى الاطباء في وسطه
الجزارين في وسطهم في تحاسب. النجارين في وسطهم في تحاسب وهكذا ناس الخدار فارشين جنب بعض ممكن يكون في بيناتهم تحاسد اذا ضعف الايمان وقل اليقين. فما الحل اولا ينبغي ان تعلموا
اما الحاسد من الصعب ارضاؤه الا ان تتخلى عن مواهبك الحاسد بيردش له انت عندك قروش وحاز لي في قروشك ما تقول لي ما يحسدني امشي ارميها في البحر وابقى مفلس زيه. ما بعده مخليك ما بيحسدك
الحاسد من الصعب ارضاؤه لانه لا يرضى الا اذا تخليت عن مواهبك وتنازلت عن مقدراتك للاسف الشديد لكن الحل الاول بالتوحيد من علم ان الله هو الذي يقسم الارزاق. ويدبر الامور ويصرف الاشياء. وانه يفعل ذلك بحكمة بالغة
بالغة وانه حكيم قدير قوي. وانه يبتلي الناس بالنعم ويبتلي الناس بالنقم. وان الغني والفقير كل يتقلب في في بلاء الله تعالى عطاء ومنعا عندئذ لم تحسد احدا. ولذلك قال صاحب الجنة
ولولا اذ دخلت جنتك قلت ما شاء الله لا قوة الا بالله اذا ايقنت بذلك فانك لن تحسد احدا. اذا ارجعت النعم الى مصدرها. والخير الى معطيه والامر الى محسنه
عندها لن تحسد احدا التوحيد تمكين التوحيد من القلب ومعرفة ان ما شاء الله كان وانما لم يشأ لم يكن اهم يقسمون رحمة ربك نحن قسمنا بينهم معيشتهم في الحياة الدنيا ورفعنا بعضهم فوق بعض
درجات هذا امر الله جل وعلا التوحيد وبالتوحيد يسلم المحسود من حسد الحاسد اعوذ بكلمات الله التامة التوحيد من كل شيطان وهامة ومن كل عين اعوذ تحتمي بالله وهذا معنى
ما شاء الله. عشان كده الناس يقول لك فلان ده حاسد عينه حارة. لما يشوف له حاجة يقوم يعلق ولاده يقول ما شاء الله قل ما شاء الله. ليه ما شاء الله
لانه لمن يرجع الامر الى الله سيسلب المخلوق ان ان يفعل ضرا او ان ان يحدث اذى ما حيفعل. الان بيصاد لله تعالى ولولا اذ دخلت جنتك قلت ما شاء الله
يعني الله اداه ودي مشيئة الله. ونحن ما بنعترض عليها لا قوة الا بالله. الامر بيد الله يا سلام التوحيد يقي المحسود. ويقي الحاسد. يقي الحاسد شرا نفسه ونعوذ بالله من
شرور انفسنا النفس بما فيها شر. بتغلبك هذا الامر الاول الامر الثاني تفريغ القلب من الاشتغال بالغير ما تخلي قلبك يستغل بالناس. اي حاجة غير الله ما تستغث بها. فلان عمل عمارة. فلان عمل مية. فلان يعني نجح. فلان ادوه جائزة
فلان ما عرف لقى فلان مشى محل الدهب ولد ستة كيلو الله اداهم في زول يا عم الدنيا. يا اخي انا مكان امشي اني ازور ما اكرمش تسمع اخبار زي دي قول بس الله يداهم ما في حاجة مش دنيا؟ دنيا عشان كدا ابو الدرداء كأنه يقول له
كيف تقي نفسك من الحسد؟ قال اني اذا حسدت احدا اما ان احسده على دنيا يا احسد في دنيا عربية بيت شهادات في الدنيا ترقية كده قروش لقاها نجح في الدنيا لقى مكانة
اما ان احسده على دنيا واما ان احسده على دين فاذا كان الدنيا فكيف احسده على حفرة من النار في دنيا واذا كان الدين فان الدين ارفع من ان نحسد فيه
ما تستغيث بالناس. نمرة ثلاثة دار تعالج الحسد في نفسك احسن الى من تحسده ترغم النفس والشيطان على ان تسير عكس هواهما دفي نفسك انه في زول انت حسدته. حسيت انك انت حاسده
احسن اليه وعموم الاحسان قد يقلل الحسد نرجع للطبقية زول عنده قروش كتيرة وجيلانه فقرانين. كان بيمرق من البيت دي عربيته تلقاهم قاعدين سلام الله شايف روحه وشايف رقبته سلام الله بيدي الام
يعمل عزومة ما بيدعونهم يجيب اصحابه الكبار كبار الباب خليه يحسدوش يحسدوه شنو اذا احسن اليهم وتواصل معهم ربما ربما داوى بعض دواعي وبواعث الحسد واخيرا اذا حدثتك نفسك بانك تحسد شخصا
ان كان حسدك له في قلبك فاجعل اللسان يجري على عكس ما في قلبك بالثناء عليه وان كنت كارها. وبالدعاء له وان كنت غير مريد لذلك يعني مسلا في زول
حسيت انك انت حاسده قول يا الله زيدو حتى لو ما داير به جوه انه الله يزيده. خلي لسانك يقول يا الله زيده. الناس قالوا فلان ده كويس وطيب وكده. وانت قاعد. وانت زهقان منه
اية فعل طيب ان شاء الله من الحبوب اللي تقولوا من فوق ولا شنو ارغم نفسك خالفها بذلك تداوي بعض ما في نفسك من الحسد. اسأل الله تعالى ان يهدينا واياكم لاحسن الاخلاق. فانه لا يهدي لاحسنها الا هو. واسأله تعالى ان يصرف عنا واياكم سيء الاخلاق
فانه لا يصرف عنا سيئها الا هو. اللهم ات نفوسنا تقواها وزكها انت خير من زكاها. انت وليها ومولاها يا رب العالمين. اللهم انا نعوذ بك من ان نضل او نضل. وان نذل او نذل. وان نجهل او يجهل
اين يا رب العالمين؟ اللهم حبب الينا الايمان وزينه في قلوبنا وكره الينا الكفر والفسوق والعصيان واجعل من الراشدين يا ارحم الراحمين. اللهم اجعل هذا البلد امنا سخاء رخاء وسائر بلاد المسلمين. اللهم
في اوطاننا واصلح ائمتنا وولاة امورنا واجعل ولايتنا في من خافك واتقاك واتبع رضاك يا ارحم الراحمين وصلى اللهم وسلم وبارك وانعم على عبده ورسوله محمد صلى الله عليه وسلم